சூரக்கோட்டை பரமநாத அய்யனார் கோயில்

சூரக்கோட்டை பரமநாத அய்யனார் கோயில் தஞ்சாவூர் மாவட்டத்தில் தஞ்சாவூர் அருகே அமைந்துள்ள அய்யனார் கோயில்களில் ஒன்றாகும்.

அமைவிடம்
இக்கோயில் தஞ்சாவூருக்குத் தென்கிழக்கே 8 கிமீ தொலைவில் அமைந்துள்ளது.

மூலவர்
தமிழ்நாட்டில் கிராமப்புறக் காவல் தெய்வங்களாக அந்ந்த ஊரில் எல்லையில் யானையையும், குதிரையையும், மதுரைவீரனையும் கொண்டு  அய்யனார் கோயிலும், பிடாரியம்மன் கோயிலும், விநாயகர் கோயிலும் காணப்படுவதுண்டு. இங்குள்ள மூலவர் பரமநாத அய்யனார், பூரணை புஷ்கலையுடன் ஒரு காலை மடக்கியபடி அமர்ந்த நிலையில் உள்ளார்.

பிற சிலைகள்
மதுரை வீரன், பொம்மி மற்றும் வெள்ளையம்மாளுடன் சன்னதியில் எழுந்தருளியுள்ளார். இக்கோயிலில் முனீசுவரன், பேச்சியம்மன், நாகப்பன் முதலியோர் சன்னதிகள் உள்ளன. கன்னிமூலையில் மங்கள விநாயகரும் உள்ளனர்.

மேற்கோள்கள்

வெளி இணைப்புகள்
 அருள்மிகு பரமநாத அய்யனார் திருக்கோயில், தினமலர்

தஞ்சாவூர் மாவட்டத்திலுள்ள கிராமக் கோயில்கள்
நாட்டுப்புறத் தெய்வங்கள்